CELEX: 31999D0579
Language: el
Date: 1999-07-28 00:00:00
Title: 99/579/ΕΚ: Απόφαση της Επιτροπής, της 28ης Ιουλίου 1999, για την τροποποίηση των αποφάσεων 93/42/ΕΟΚ και 95/109/ΕΚ σχετικά με συμπληρωματικές εγγυήσεις όσον αφορά τη λοιμώδη ρινοτραχειίτιδα των βοοειδών για βοοειδή που προορίζονται για ορισμένα τμήματα του κοινοτικού εδάφους και για την κατάργηση της απόφασης 97/250/ΕΚ [κοινοποιηθείσα υπό τον αριθμό Ε(1999) 2477] (Κείμενο που παρουσιάζει ενδιαφέρον για τον ΕΟΧ)

Avis juridique important

|

31999D0579

99/579/ΕΚ: Απόφαση της Επιτροπής, της 28ης Ιουλίου 1999, για την τροποποίηση των αποφάσεων 93/42/ΕΟΚ και 95/109/ΕΚ σχετικά με συμπληρωματικές εγγυήσεις όσον αφορά τη λοιμώδη ρινοτραχειίτιδα των βοοειδών για βοοειδή που προορίζονται για ορισμένα τμήματα του κοινοτικού εδάφους και για την κατάργηση της απόφασης 97/250/ΕΚ [κοινοποιηθείσα υπό τον αριθμό Ε(1999) 2477] (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 219 της 19/08/1999 σ. 0053 - 0055

ΑΠΟΦΑΣΗ ΤΗΣ ΕΠΙΤΡΟΠΗΣτης 28ης Ιουλίου 1999για την τροποποίηση των αποφάσεων 93/42/ΕΟΚ και 95/109/ΕΚ σχετικά με συμπληρωματικές εγγυήσεις όσον αφορά τη λοιμώδη ρινοτραχειίτιδα των βοοειδών για βοοειδή που προορίζονται για ορισμένα τμήματα του κοινοτικού εδάφους και για την κατάργηση της απόφασης 97/250/ΕΚ[κοινοποιηθείσα υπό τον αριθμό Ε(1999) 2477](Κείμενο που παρουσιάζει ενδιαφέρον για τον ΕΟΧ)(1999/579/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών(1), όπως τροποποιήθηκε τελευταία από την οδηγία 98/99/ΕΚ(2), και ιδίως τα άρθρα 9 και 10,Εκτιμώντας:(1) ότι η απόφαση 93/42/ΕΟΚ της Επιτροπής(3), όπως τροποποιήθηκε από την απόφαση 98/548/ΕΚ(4), παρέχει πρόσθετες εγγυήσεις όσον αφορά τη λοιμώδη ρινοτραχειίτιδα των βοοειδών για βοοειδή που προορίζονται για τη Δανία, τη Φινλανδία, τη Σουηδία και ορισμένες περιφέρειες της Αυστρίας που είναι απαλλαγμένες από τη νόσο αυτή·(2) ότι η Αυστρία θεωρεί ότι η επικράτειά της είναι απαλλαγμένη από την λοιμώδη ρινοτραχειίτιδα των βοοειδών και έχει υποβάλει τα δικαιολογητικά τεκμήρια στην Επιτροπή·(3) ότι οι αρχές της Αυστρίας εφαρμόζουν για τις μετακινήσεις βοοειδών στο εσωτερικό της χώρας κανόνες οι οποίοι είναι τουλάχιστον ισοδύναμοι με αυτούς που προβλέπονται στην παρούσα απόφαση·(4) ότι είναι σκόπιμο να προταθούν ορισμένες πρόσθετες εγγυήσεις για να προστατευθεί η πρόοδος που επιτεύχθηκε στην Αυστρία· ότι, συνεπώς, είναι σκόπιμο να τροποποιηθεί η παρούσα απόφαση για να παρέχει τις ίδιες εγγυήσεις σε όλες τις περιφέρειες της Αυστρίας·(5) ότι για να διασφαλιστεί η πρόοδος και να ολοκληρωθούν επιτυχώς τα προγράμματα που έχουν ήδη ξεκινήσει για την εξάλειψη της λοιμώδους ρινοτραχειίτιδας των βοοειδών, με την απόφαση 95/109/ΕΚ της Επιτροπής(5), όπως τροποποιήθηκε τελευταία από την απόφαση 98/621/ΕΚ(6), χορηγήθηκαν στην Αυστρία ορισμένες πρόσθετες εγγυήσεις· ότι, έχοντας υπόψη τα προτεινόμενα μέτρα, η απόφαση αυτή θα πρέπει να τροποποιηθεί αναλόγως·(6) ότι το πρόγραμμα εξάλειψης της λοιμώδους ρινοτραχειίτιδας των βοοειδών στην Αυστρία εγκρίθηκε με την απόφαση 97/250/ΕΚ της Επιτροπής(7), για τρία έτη· ότι, με βάση τα προτεινόμενα μέτρα, η απόφαση αυτή θα πρέπει να καταργηθεί·(7) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η απόφαση 93/42/ΕΟΚ τροποποιείται ως εξής:1. Το άρθρο 3 αντικαθίσταται από το ακόλουθο κείμενο: "Άρθρο 3Για βοοειδή που προορίζονται για κράτη μέλη ή περιφέρειες κρατών μελών που αναφέρονται στο παράρτημα της παρούσας απόφασης, το τμήμα Γ σημείο 4 του υγειονομικού πιστοποιητικού που προβλέπεται στο παράρτημα ΣΤ, υπόδειγμα 1 της οδηγίας 64/432/ΕΟΚ, πρέπει να συμπληρωθεί ως ακολούθως:- στην πρώτη περίπτωση προστίθεται, η ένδειξη 'λοιμώδης ρινοτραχειίτιδα βοοειδών',- η δεύτερη περίπτωση συμπληρώνεται με αναφορά στην απόφαση 93/42/ΕΟΚ της Επιτροπής."2. Το παράρτημα αντικαθίσταται από το παράρτημα της παρούσας απόφασης.Άρθρο 2Η απόφαση 95/109/ΕΚ τροποποιείται ως εξής:1. Το άρθρο 2 αντικαθίσταται από το ακόλουθο κείμενο: "Άρθρο 2Για βοοειδή που προορίζονται για κράτη μέλη ή περιφέρειες κρατών μελών που αναφέρονται στο παράρτημα της παρούσας απόφασης, το τμήμα Γ σημείο 4 του υγειονομικού πιστοποιητικού που προβλέπεται στο παράρτημα ΣΤ, υπόδειγμα 1 της οδηγίας 64/432/ΕΟΚ, πρέπει να συμπληρωθεί ως ακολούθως:- στην πρώτη περίπτωση προστίθεται η ένδειξη 'λοιμώδης ρινοτραχειίτιδα βοοειδών',- η δεύτερη περίπτωση συμπληρώνεται με αναφορά στην απόφαση 95/109/ΕΟΚ της Επιτροπής."2. Στο παράρτημα διαγράφεται η αναφορά στην Αυστρία.Άρθρο 3Καταργείται η απόφαση 97/250/ΕΚ.Άρθρο 4Η παρούσα απόφαση τίθεται σε ισχύ την 1η Οκτωβρίου 1999.Άρθρο 5Η παρούσα απόφαση απευθύνεται στα κράτη μέλη.Βρυξέλλες, 28 Ιουλίου 1999.Για την ΕπιτροπήFranz FISCHLERΜέλος της Επιτροπής(1) EE 121 της 29.7.1964, σ. 1977/64.(2) ΕΕ L 358 της 31.12.1998, σ. 107.(3) ΕΕ L 16 της 25.1.1993, σ. 50.(4) ΕΕ L 263 της 26.9.1998, σ. 35.(5) ΕΕ L 79 της 7.4.1995, σ. 32.(6) ΕΕ L 296 της 5.11.1998, σ. 15.(7) ΕΕ L 98 της 15.4.1997, σ. 19.ΠΑΡΑΡΤΗΜΑ>ΘΕΣΗ ΠΙΝΑΚΑ>